**Működési és felhalmozási mérlegek indoklása**

**Indoklás:**

A 2023. évi költségvetési bevételek és kiadások mérlegszerű szembeállítását a működési és felhalmozási mérlegek foglalják össze. Ezek feladatonként, kiemelt előirányzatonként tartalmazzák a várható bevételeket és teljesítendő kiadásokat.

*A működési bevételeknél* az intézményekkel egyeztetett bevételeket szerepeltetjük.

Az állami támogatásokat, mivel feladatarányosan érkeznek az önkormányzathoz, csak a költségvetési törvény mellékletében meghatározott feladatokra, illetve más okmányokban megjelölt célokra lehet fordítani.

A normatívák között az étkeztetés vonatkozásában a konyhán foglalkoztatottak számított létszámára és az étkeztetés dologi kiadásaira történt a támogatás lebontása a gyermek és diákétkeztetés területén, ami bevétellel nem térül meg.

A *helyi adóknál* az iparűzési adónál a számított 100%-os adóalapot vettük figyelembe. Az így számított adót csökkentettük a helyi adórendeletben biztosított kedvezményekkel.

Felhalmozási bevételeknél a vagyongazdálkodásnál a felhalmozási bevételeket részleteztük.

A felhalmozási bevételek és kiadások szembeállítása után 163.000.000 Ft hiány mutatkozott, melyre fejlesztési hitelt veszünk fel az energia-megtakarítást eredményező beruházásokra.

A 206 millió Ft fejlesztési hitel keretösszegre a pénzintézettel 2022-ben a hitelszerződést megkötöttük és egy részét 2022-ben le is hívtuk.

**Kiadások**:

A *működési kiadásokat* kiemelt előirányzatonként, államháztartási funkciónként és rovatonként terveztük. A személyi juttatásoknál elsősorban a kötelező juttatásokat terveztük be. Az üres álláshelyeket, a határozott idejű álláshelyeket is csak a polgármester előzetes írásbeli engedélyével lehet betölteni. A dologi kiadásoknál a várható kiadásokat vettük figyelembe, különös tekintettel a megemelkedett elektromos energia és gázárakra, valamint az étkeztetés kiadásaira. Ellátottak juttatásánál a keretösszeg kialakítása során a helyi rendeletet vettük figyelembe.

Felhalmozási kiadásoknál csak beruházásokkal, egyéb felhalmozási kiadásokkal számoltunk a 3.4. mellékletben foglaltak szerint A felhalmozási többletként jelentkező 128.643.000Ft-ot a működési kiadásokra fordítjuk más forrás hiányában.